Eelnõu

NARVA LINNAVOLIKOGU
MÄÄRUS

Narva                                                                                                     __.__.____nr ____

Narva Linnavolikogu 17.01.2008.a. määruse nr 6 „Narva linna 
koolieelsete lasteasutuste muude kulude vanemate poolt kaetava 
osa määra kehtestamine“ muutmine

Määrus kehtestatakse vastavalt haldusmenetluse seaduse § 64 lõikele 1 ja § 68 lõikele 2
Linnavolikogu  m ä ä r a b:

1. Teha Narva Linnavolikogu 17.01.2008. a määruses nr 6 „Narva linna koolieelsete lasteasutuste muude kulude vanemate poolt kaetava osa määra kehtestamine“ järgmine muudatus:

(1) Sõnastada § 2 lõige 1 järgmiselt: 
„(1) „Vanema osa määr moodustab 6% Vabariigi Valitsuse poolt arvestusperioodile eelnenud eelarveaastaks kinnitatud palga alammäärast kuus ühe lapse kohta järgmiste lasteasutuste aiarühmades (3.-7. eluaastane laps): Päikene, Pingviin, Sipsik, Potsataja, Kirsike, Cipollino“.
2. Määrus rakendub alates 01.08.2010. a.
3. Määrus jõustub seadusega sätestatud korras.

Mihhail Stalnuhhin

Linnavolikogu esimees

Narva Linnavalitsus

Peetri 5 

Õ I E N D

Määrus kehtestatakse vastavalt haldusmenetluse seaduse § 64 lõikele 1 ja § 68 lõikele 2

Narva Linnavolikogu poolt oli 17.01.2008. a võetud vastu määrus ”Narva linna koolieelsete lasteasutuste muude kulude vanemate poolt kaetava osa määra kehtestamine“. 05.06.2008. a määrusega nr 31 otsustas volikogu, et mõnedes koolieelsetes lasteasutustes, kus pakutakse lisateenuseid (bassein, keelekümblus, võõrkeeled või arvutiõpe) moodustab vanema osa määr 6% Vabariigi Valitsuse poolt arvestusperioodile eelnenud eelarveaastaks kinnitatud palga alammäärast kuus ühe lapse kohta. Lasteasutustes, kus lisateenuseid ei pakuta, moodustab vanema osa määr 5% Vabariigi Valitsuse poolt arvestusperioodile eelnenud eelarveaastaks kinnitatud palga alammäärast kuus ühe lapse kohta. Lasteasutuste loetelus, kus pakutakse lisateenuseid, on koolieelne lasteasutus Kuldkalake, kus oli võimalik kasutada basseini. 2010. a suvel bassein koolieelses lasteasutuses suleti ja sellest tulenevalt peaks ka vanemate osa olema võrdne teiste lasteasutustega, kus lisateenuseid ei pakuta. Praegu on koolieelne lasteasutus kollektiivsel puhkusel ja alustab tööd alates 01.08.2010. a.
Muudatusega jäetakse lisateenuseid pakutavate koolieelsete lasteasutuste loetelust välja koolieelne lasteasutus Kuldkalake.

1. Esitada Narva Linnavolikogusse läbivaatamiseks ja kinnitamiseks määruse „Narva Linnavolikogu 17.01.2008.a. määruse nr 6 „Narva linna koolieelsete lasteasutuste muude kulude vanemate poolt kaetava osa määra kehtestamine” muutmine“ eelnõu.

2. Volitada Narva Linnavalitsuse Kultuuriosakonna juhatajat pr Viktoria Lutust antud küsimust ette kandma Narva Linnavolikogus.

